31985R0743
L 081/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 743/85 AL CONSILIULUI
din 21 martie 1985
privind încheierea Protocolului de extindere a Acordului de cooperare dintre Comunitatea Economică Europeană și Filipine, Indonezia, Malaysia, Singapore și Thailanda, țări membre ale Asociației Națiunilor din Asia de Sud-Est, la Brunei-Darussalam
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 113 și 235,
având în vedere propunerea Comisiei,
având în vedere avizul Parlamentului European (1),
întrucât, pentru îndeplinirea obiectivelor Comunității în domeniul relațiilor economice externe, este necesară aprobarea de către aceasta a Protocolului de extindere la Brunei-Darussalam a Acordului de cooperare dintre Comunitate și țările membre ale Asociației Națiunilor din Asia de Sud-Est (ASEAN),
ADOPTĂ PREZENTUL REGULAMENT:
Articolul 1
Protocolul privind extinderea la Brunei-Darussalam a Acordului de cooperare dintre Comunitatea Economică Europeană și țările membre ale ASEAN se aprobă în numele Comunității.
Textul protocolului se anexează la prezentul regulament.
Articolul 2
Președintele Consiliului notifică îndeplinirea procedurilor necesare pentru intrarea în vigoare a protocolului, în ceea ce privește Comunitatea (2).
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 martie 1985.